Creu Partneriaeth Sgiliau Canolbarth Cymru - Powys
Erbyn hyn mae'r bartneriaeth yn chwilio am gynrychiolydd o'r sector preifat i'w harwain ac mae'r broses o enwebu Cadeirydd bellach wedi cychwyn.
Dywedodd Arweinwyr Partneriaeth Tyfu Canolbarth Cymru, y Cynghorwyr Ellen ap Gwynn a Rosemarie Harris: "Dyma gyfle cyffrous ar gyfer dysgu a sgiliau yng Nghanolbarth Cymru. Bydd y bartneriaeth newydd yn chwarae rhan bwysig o ran sicrhau fod y seilwaith dysgu a sgiliau'n diwallu anghenion economaidd a chymdeithasol Canolbarth Cymru.
"Rydym am benodi rhywun o'r sector preifat sydd â'r cymwysterau addas a'r ysbrydoliaeth i gadeirio'r bartneriaeth newydd. Byddan nhw'n allweddol o ran helpu i wireddu gweledigaeth yr ardal ar ddysgu a sgiliau, yn cynrychioli llais y sector preifat yn yr ardal i ddylanwadu a chefnogi'r gwaith o wneud penderfyniadau'n rhanbarthol ac i hyrwyddo'r ardal ar lefel genedlaethol."